*Projekts*

**Par līdzdarbības līguma slēgšanu ar biedrību “RALLY ALŪKSNE”**

Ņemot vērā Alūksnes novada pašvaldības konkursa nolikumu ziemas rallija sporta pasākuma realizēšanai, Alūksnes Sporta skolas Sporta un aktīvās atpūtas pasākumu realizēšanas pretendentu projektu izvērtēšanas komisijas 2023. gada 7. novembra lēmumu Nr. 2,

pamatojoties uz Pašvaldību likuma 4. panta pirmās daļas 7. punktu, Valsts pārvaldes iekārtas likuma 49. panta pirmo daļu, 50. panta sesto daļu, Alūksnes novada pašvaldības domes 2023. gada 27. aprīļa saistošo noteikumu Nr. 11/2023 “Par līdzdarbības līgumu slēgšanu Alūksnes novada pašvaldībā” 4. punktu,

1. Nodot biedrībai “RALLY ALŪKSNE”, reģistrācijas numurs Nr. 40008280330, Alūksnes Sporta skolas kompetencē esošā pārvaldes uzdevuma izpildi (atbalsts sporta pasākumu organizēšanā) - sporta un aktīvās atpūtas pasākuma “Ziemas auto rallija sacensības “Alūksne 2024”” sarīkošanu un piešķirt finansējumu 20000 EUR (divdesmit tūkstoši *euro*) apmērā.
2. Finansējumu nodrošināt Alūksnes Sporta skolai apstiprinātā budžeta ietvaros no 081001 uzskaites dimensijas – Alūksnes novada sporta pasākumi.
3. Alūksnes Sporta skolai slēgt līdzdarbības līgumu ar biedrību “RALLY ALŪKSNE” sporta un aktīvās atpūtas pasākuma “Ziemas auto rallija sacensības “Alūksne 2024”” sarīkošanu.